wannaphong/clean_thaiwikipedia huggingface dataset:
# บาสเกตบอลชายรอบคัดเลือกโอลิมปิก 2024 – ไพรีอัส
การแข่งขันบาสเกตบอลชายรอบคัดเลือกโอลิมปิก 2024 ใน ไพรีอัส จะเป็นหนึ่งในสี่การแข่งขันบาสเกตบอลชายรอบคัดเลือกโอลิมปิก 2024 จะจัดขึ้นที่เมืองไพรีอัส ประเทศกรีซ ตั้งแต่วันที่ 2 ถึง 7 กรกฎาคม พ.ศ. 2567 โดยมีหกทีมที่จะเข้าร่วมแข่งขันในสองกลุ่ม กลุ่มละสามทีม โดยทีมอันดับที่หนึ่งและสองจะผ่านเข้ารอบรองชนะเลิศ ผู้ชนะของการแข่งขันจะได้ผ่านเข้าสู่การแข่งขันโอลิมปิกฤดูร้อน 2024

 ทีม 
 ทีม  การคัดเลือก  วันที่  อันดับโลก หนึ่งใน 16 ทีมอันดับแรก 10 กันยายน 2023 11 14 18  ทีมที่มีสิทธิ์อันดับสูงสุด – เอเชียและโอเชียเนีย 21  ผู้ชนะ รอบปรี-ควอลิฟาย 2024 – โซนยุโรป 2 20 สิงหาคม 2023 30  ทีมที่มีสิทธิ์อันดับสูงสุด – แอฟริกา 10 กันยายน 2023 41

 สนาม 
 ไพรีอัส สนามกีฬาสันติภาพและมิตรภาพ ความจุ: 11,640 ที่นั่ง
# สาธารณรัฐซีเรียที่ 1
สาธารณรัฐซีเรียที่ 1 หรือชื่ออย่างเป็นทางการอีกชื่อหนึ่งคือ สาธารณรัฐซีเรีย ก่อตั้งขึ้นใน 1930 โดยเป็นส่วนหนึ่งของซีเรียและเลบานอนในอาณัติของฝรั่งเศส โดยเป็นรัฐสืบต่อจากรัฐซีเรีย สนธิสัญญาอิสรภาพจัดทำขึ้นในปี 1936 เพื่อให้ซีเรียได้รับเอกราชและยุติการปกครองของฝรั่งเศส แต่รัฐสภาฝรั่งเศสปฏิเสธที่จะยอมรับสนธิสัญญาดังกล่าว ตั้งแต่ปี 1940 ถึง 1941 สาธารณรัฐซีเรียอยู่ภายใต้การควบคุมของฝรั่งเศสวีชี และหลังจากการรุกรานของฝ่ายสัมพันธมิตรในปี 1941 และนำไปสู่การประกาศเอกราชในปี 1944 แต่ในเดือนตุลาคม 1945 สาธารณรัฐซีเรียได้รับการยอมรับจากสหประชาชาติโดยพฤตินัย และกลายเป็นรัฐอธิปไตยอย่างสมบูรณ์โดยเมื่อวันที่ 17 เมษายน 1946 ด้วยการที่ฝรั่งเศสถอนทหาร และสาธารณรัฐที่สองได้สืบทอดต่อหลังการประกาศใช้รัฐธรรมนูญใหม่เมื่อวันที่ 5 กันยายน 1950
หมายเหตุ
# อสุรายากูซ่า
อสุรายากูซ่า (;โรมาจิ:Ayashimōn)เป็นซีรีส์มังงะญี่ปุ่นที่เขียนและวาดภาพประกอบโดยยูจิ คากุเผยแพร่ทางนิตยสารโชเน็งจัมป์รายสัปดาห์ตีพิมพ์โดยสำนักพิมพ์ชูเอชะตั้งแต่เดือนพฤศจิกายน 2021 ถึงพฤษภาคม 2022

 เรื่องย่อ 
มารุโอะ ไคโด เป็นเด็กหนุ่มที่แข็งแกร่งเป็นพิเศษและเป็นแฟนมังงะตัวยงที่ใฝ่ฝันที่จะเป็น "ฮีโร่มังงะ" เขาฝึกฝนพิเศษตามที่ปรากฏในมังงะที่เขาอ่านมาตั้งแต่อายุยังน้อย มารูโอะสามารถทำลายก้อนหินได้เมื่ออายุ 7 ขวบ วันหนึ่งเขาได้พบกับอุราระ โอนิ อายาชิมง ซึ่งเป็น โยไก ประเภทหนึ่งที่สามารถแปลงร่างเป็นมนุษย์ได้ ซึ่งถูกไล่ล่าโดยแก๊ง ยากูซ่า อายาชิมง

 ตัวละคร 

 มารุโอะ (マルー) เด็กหนุ่มผู้หลงใหลในการ์ตูนและหลงใหลในการต่อสู้แบบพระเอกการ์ตูน เขามีพละกำลังเหนือมนุษย์ แต่กลายเป็นว่าไม่มีมนุษย์คนใดที่พอจะต่อกรกับเขาได้ ทำให้เขาเบื่อชีวิตมานาน จนกระทั่งเขาได้เข้าไปพัวพันกับการต่อสู้ของพวกปีศาจยากูซ่า
 อุราระ (ウララ) เด็กสาวที่คาดว่าจะเป็นลูกนอกสมรสของหัวหน้าแก๊งยากูซ่า “แก๊งเอ็นมะ” เธอถูกแก๊งยากูซ่าอีกแก๊งหนึ่งขู่กรรโชกให้มอบสมบัติบางอย่างให้กับพวกเขา มารุโอะจึงตัดสินใจช่วยอุราระเพื่อปกป้องเธอ

 ตัวละครสำคัญอื่นๆ 

 ฮิโระชิ (ヒロシ) หัวหน้าแก๊งยากูซ่าเอ็นมะ พ่อของอุราระ
 ยูริ (ユリ) หัวหน้าแก๊งยากูซ่าอีกแก๊งหนึ่ง
 โคกะ (コウガ) เพื่อนของมารุโอะ
 ฮารุ (ハル) เพื่อนของอุราระ
 ชิโด (シド) เพื่อนของมารุโอะ

 ตัวละครปีศาจยากูซ่า 

 คิริโตะ (キリト) หัวหน้าแก๊งยากูซ่าปีศาจ
 นารุ (ナル) มือขวาของคิริโตะ
 คาโอรุ (カオル) มือซ้ายของคิริโตะ

 สิ่งตีพิมพ์ 
เขียนและวาดภาพประกอบโดยยูจิ คากุ ได้รับการตีพิมพ์ในนิตยสารมังงะโชเน็นรายสัปดาห์ของชูเอชะ นิตยสาร โชเน็งจัมป์รายสัปดาห์ ตั้งแต่วันที่ 15 พฤศจิกายน 2564 ถึง 30 พฤษภาคม 2022 ทังโกบงรวบรวมครั้งแรกคือเล่มที่5เผยแพร่เมื่อวันที่ 4 มีนาคม 2022

มังงะเรื่องนี้ได้รับการตีพิมพ์เป็นภาษาอังกฤษพร้อมกันโดย วิซ มีเดีย และ  มังงะพลัส เเพลตฟอร์ออนไลน์

หนังสือมังงะ
# บาสเกตบอลชิงแชมป์เอเชีย
การแข่งขันบาสเกตบอลชิงแชมป์เอเชีย  (เดิมชื่อ FIBA Asia Championship และ ABC Championship) เป็นการแข่งขันกีฬาบาสเกตบอลระดับนานาชาติซึ่งจัดขึ้นทุก ๆ สี่ปีระหว่างทีมชาติชายของทวีปเอเชียและโอเชียเนีย

ตั้งแต่การแข่งขันปี ค.ศ. 2015 การแข่งขันจะจัดขึ้นทุก ๆ สองปี และยังเป็นการแข่งขันรอบคัดเลือกสำหรับบาสเกตบอลชิงแชมป์โลกและการแข่งขันบาสเกตบอลโอลิมปิก อย่างไรก็ตาม ตั้งแต่ปี ค.ศ. 2017 การแข่งขันได้เปลี่ยนชื่อเป็น FIBA Asia Cup และตอนนี้รวมทีมจาก ฟีบาโอเชียเนีย นอกจากนี้ ยังเป็นครั้งแรกที่กลับมาแข่งขันในทุกสี่ปีอีกครั้ง และไม่ได้เป็นส่วนหนึ่งของกระบวนการคัดเลือกสำหรับการแข่งขันชิงแชมป์โลกหรือโอลิมปิกอีกต่อไป

 ตารางสรุปเหรียญรางวัล 
right|thumb|300px|แผนที่แสดงผลการแข่งขันที่ดีที่สุดของแต่ละประเทศ
# อะคริสต์มาสสตอรีเฮาส์
อะคริสต์มาสสตอรีเฮาส์  เป็นสถานที่ท่องเที่ยวและพิพิธภัณฑ์ในย่านทรีมอนต์ของนครคลีฟแลนด์ รัฐโอไฮโอ ประเทศสหรัฐอเมริกา มีลักษณะเป็นบ้านแบบสมัยวิกตอเรียในศตวรรษที่ 19 ซึ่งภายนอกบ้านและภายในบ้านบางส่วนใช้เป็นฉากของบ้านของราล์ฟฟี พาร์กเกอร์ในภาพยนตร์ปี ค.ศ. 1983 เรื่อง อะคริสต์มาสสตอรี ซึ่งถูกซื้อโดยนักพัฒนาเอกชนในปี ค.ศ. 2004 ได้รับการซ่อมแซมและปรับปรุงใหม่ให้มีลักษณะเหมือนในภาพยนตร์ทั้งด้านในและด้านนอก พิพิธภัณฑ์เป็นส่วนหนึ่งของอาคารสี่หลังที่สร้างอุทิศให้กับภาพยนตร์โดยเฉพาะ และเปิดให้บุคคลทั่วเข้าชมได้ตลอดปี
# การจำแนกแบบการ์เดิน
การจำแนกแบบการ์เดิน  เป็นระบบการจัดประเภทของการแตกหักของกระดูสะโพกที่แตกภายในแคปซูลของส่วนคอกระดูกฟีเมอร์ การหักเช่นนี้สามารถรบกวนหลอดเลือดที่เลี้ยงส่วนหัวกระดูกฟีเมอร์

ศัลยแพทย์ออร์โทพีดิกส์ชาวอังกฤษ  เป็นผู้บรรยายระบบการจำแนกสำหรับกระดูกหักแบบดังกล่าว เรียกว่าการจัดจำแนกแบบการ์เดิน ซึ่งแบ่งออกเป็นสี่ประเภท ดังนี้ R. S. Garden. Obituary. British Medical Journal, vol 285, 11 December 1982, p.1751.Hieu T Truong et al. Femoral Neck Fracture Imaging

การจัดจำแนก

 ชนิด คำบรรยาย 1 กระดูกหักไม่สมบูรณ์แต่มั่นคง (Incomplete Stable fracture) ที่มีผลการกระทบแบบวอลกัส 2 กระดูกหักสมบูรณ์แต่ไม่เคลื่อนหลุด (Complete but non displaced) โดยกลุ่มเส้น (group of trabeculle) ทั้งสองยังคงรูปเส้น (in line) 3 กระดูกหักมีการเคลื่อนหลุดบางส่วน (Partially displaced) ที่มีผลการกระทบแบบวารัส และมีการรบกวนเส้นทั้งหมดทั้งสามเส้น (all three trabeculle disturb) 4 กระดูกหักที่เคลื่อนหลุดโดยสมบูรณ์ (Completely displaced) โดยไม่มีการเชื่อมต่อระหว่างชิ้นกระดูกที่แตก

ความสัมพันธ์ในทางคลินิก

หลอดเลือดที่เลี้ยงส่วนหัวกระดูกฟีเมอร์มีแนวดโน้มที่จะถูกรบกวนในกระดูกหักแบบการ์เดินชนิด 3 หรือ 4
แพทย์อาจให้การรักษากระดูกหักประเภทนี้โดยการทดแทนกระดูกที่หักด้วยอาร์โทรพลาสทีทดแทน หรือใช้การรักษาที่ทำการรีดักชั่นกระดูกที่หักให้กลับเข้าในตำแหน่งที่เหมาะสม จากนั้นจึงยึดเข้าด้วยกันโดยใช้สกรูโลหะ ในเวชปฏิบัติโดยทั่วไปนั้น การ์เดินชนิด 1 และ 2 จะใช้สกรู ส่วนการ์เดินชนิด 3 และ 4 จะใช้อาร์โทรพลาสที ยกเว้นในผู้ป่วยที่ยังไม่สูงวัยอาจลองรักษาด้วยวิธียึดสกรูก่อน แล้วจึงเปลี่ยนมาเป็นอาร์โทรพลาสทีหากจำเป็นAkhtar M Khan, Fractures of the Lower Limb
# โยชิตากะ ยามายะ
โยชิตากะ ยามายะ (, 15 กุมภาพันธ์ 1992 –) เป็นนักพากย์ชายชาวญี่ปุ่น เกิดที่เมืองเซ็นได จังหวัดมิยางิ สังกัด FIRST WIND production มีชื่อเล่นว่า ยามายัง (やまやん) และ ยามาตี (やまてぃ)

 ผลงานพากย์ 
 เธอกับฉันเพื่อนกันหนึ่งสัปดาห์ (ฮาเสะ ยูกิ)
 ห้องเรียนลอบสังหาร (สึงิโนะ โทโมฮิโตะ)
 เรกัง! (ยามาดะ เค็นตะ)
 โมโมะคุริ (ซาวางุจิ ริฮิโตะ)
 ผู้กล้าโล่ผงาด (คาวาสึมิ อิตสึกิ) 
 Black Clover (Marx Francois)
# เครื่องหมายยศนายทหารชั้นประทวนและพลสมัครกองทัพบกเนโท
แผนภาพเปรียบเทียบ เครื่องหมายยศนายทหารชั้นประทวนและพลสมัครกองทัพบกเนโท  แสดงให้เห็นถึงรูปแบบยศนายทหารชั้นประทวน พลอาสาสมัครและทหารเกณฑ์ ของกองทัพบกรัฐสมาชิกเนโท

 นายทหารชั้นประทวนและอื่น ๆ (OR 1–9)
# สาธารณรัฐซีเรียที่ 2
สาธารณรัฐซีเรียที่ 2 หรือมีชื่ออย่างเป็นทางการคือ สาธารณรัฐซีเรีย ตั้งแต่ปี 1950 ถึงปี 1958 และ สาธารณรัฐอาหรับซีเรีย ตั้งแต่ปี 1961 ถึงปี 1963 โดยสืบทอดจากสาธารณรัฐซีเรียที่ 1 ซึ่งได้รับเอกราชโดยพฤตินัยในเดือนเมษายน 1946 จากฝรั่งเศส สาธารณรัฐที่สองก่อตั้งขึ้นตามรัฐธรรมนูญซีเรียปี 1950 ซึ่งถูกระงับตั้งแต่ปี 1953 ถึง 1954 และต่อมาเมื่อซีเรียได้รวมประเทศกับสาธารณรัฐอียิปต์ในการก่อตั้งสหสาธารณรัฐอาหรับในปี 1958 สาธารณรัฐที่สองถูกฟื้นฟูเมื่อซีเรียแยกตัวออกจากสหภาพในปี 1961 ในปี 1963 พรรคบะอษ์ซีเรียขึ้นสู่อำนาจด้วยการทำรัฐประหารที่นองเลือด ซึ่งวางรากฐานสำหรับโครงสร้างทางการเมืองในซีเรียจนถึงปัจจุบัน

ธงสีเขียว-ขาว-ดำ-แดง เป็นธงชาติแรกของสาธารณรัฐอาหรับซีเรียและมีการใช้งานที่สั้นที่สุดนับตั้งแต่ปี 1961 ถึง 1963 นอกจากนี้ยังเป็นธงของฝ่ายค้านซีเรียในช่วงสงครามกลางเมืองซีเรีย และได้กลายเป็นธงชาติโดยพฤตินัยของซีเรียอีกครั้งในปี 2024

หมายเหตุ
# พินัยกรรมของเลนิน
พินัยกรรมของเลนินLenin’s Testament // Encyclopædia Britannica หรือ จดหมายถึงที่ประชุม  เป็นเอกสารที่วลาดีมีร์ เลนินเขียนในปลาย ค.ศ. 1922 ถึงต้น ค.ศ. 1923 ในพินัยกรรม เลนินเสนอให้เปลี่ยนแปลงโครงสร้างองค์กรปกครองของสหภาพโซเวียต เมื่อรับรู้ได้ถึงความตายที่กำลังคืบเข้ามา เขายังวิจารณ์ผู้นำบอลเชวิคทั้ง กรีโกรี ซิโนเวียฟ เลฟ คาเมเนฟ เลออน ทรอตสกี นีโคไล บูฮาริน เกออร์กี เปียตาคอฟ และ โจเซฟ สตาลิน เขาเตือนถึงความเป็นไปได้ที่ผู้นำพรรคจะเกิดความแตกแยกระหว่างทรอตสกีและสตาลิน หากไม่มีมาตรการที่เหมาะสมเพื่อป้องกันสิ่งนี้ ในคำลงท้าย เขายังเสนอแนะให้โจเซฟ สตาลินออกจากตำแหน่งเลขาธิการคณะกรรมการกลางพรรคคอมมิวนิสต์รัสเซีย แม้ว่าจะมีคำถามทางประวัติศาสตร์บางประการเกี่ยวกับที่มาของเอกสาร แต่มุมมองส่วนใหญ่ก็คือเอกสารดังกล่าวเขียนโดยเลนิน
# เยแม็ก
เยแม็ก  เป็นกลุ่มชนเผ่าโบราณในคาบสมุทรเกาหลีตอนเหนือและแมนจูเรียที่นักวิชาการหลายคนถือเป็นบรรพบุรุษของชาวเกาหลีในปัจจุบัน iGENEA บริการลำดับวงศ์ตระกูลชั้นนำของยุโรป รายงานว่าการวิจัยล่าสุดในปัจจุบันเสนอแนะว่า "ชาวเกาหลีสมัยใหม่สืบทอดมาจากชาวเยแม็ก" เยแม็กมีความเกี่ยวข้องทางบรรพบุรุษกับอาณาจักรเกาหลีหลายแห่ง เช่น โชซ็อนโบราณ, พูยอ, โคกูรยอ และชนเผ่าต่าง ๆ อย่าง อกจอ, ทงเย (เย), ยังแม็ก  และโซซูแม็ก 

สิ่งสืบทอด
ข้อมูลในซัมกุก ซากี บันทึกว่า ชิลลาได้รับการสถาปนาเป็นสมาพันธรัฐของหกตระกูลที่ประกอบด้วยผู้อพยพจากโชซ็อนโบราณKim Bu-sik, Samguk Sagi, Silla Bongi, Vol.1, "先是朝鮮遺民分居山谷之間爲六村"  และพระราชลัญจกรแห่งเย  เดิมกษัตริย์แห่งพูยอเคยใช้งาน ถูกค้นพบที่ชิลลาใน ค.ศ. 19 และเป็นตัวแทนของพระเจ้านัมแฮแห่งชิลลาKim Bu-sik, Samguk Sagi, Silla Bongi, Vol.1, "春二月 北溟人耕田 得濊王印獻之"  นอกจากนี้ ยังเชื่อกันว่าโคกูรยอ แพ็กเจ พูยอ และกายาสืบต้นตอจากกลุ่มชนเผ่าเยแม็ก

ประมาณการว่าการแทนที่เยแม็กและภาษาโชซ็อนโบราณ ซึ่งอยู่ในตำแหน่งสูงกว่าในสามอาณาจักร เริ่มเร็วขึ้นผ่านการเคลื่อนไหวลงใต้ของผู้คนทางเหนือในช่วงปลายคริสต์ศตวรรษที่ 3a series of displaced peoples southward movements following the Wei invasion to Goguryeo in 242, Xianbei invasion to Buyeo in 285, fall of Lelang in 313

วัฒนธรรมเยแม็กอาจมองเป็นบรรพบุรุษของวัฒนธรรมเกาหลีสมัยใหม่ และอาณาจักรหลายแห่งในเกาหลีและบางส่วนของจีนตะวันออกเฉียงเหนือ นักประวัติศาสตร์ชาตินิยมบางคน อย่าง Yeo Ho-kyu โต้แย้งว่า ต้นกำเนิดของชาวเกาหลีมาจากกลุ่มชนเผ่าเยแม็ก

Sang-Yil Kim นักประวัติศาสตร์ อ้างว่าชนเผ่าเยแม็กของเกาหลีมีอิทธิพลต่อวัฒนธรรมจีนยุคต้น เขาเสนอแนะว่าชนเผ่าเยแม็กมีผลกระทบทางวัฒนธรรมขนาดใหญ่ต่อเอเชียตะวันออก และอย่างน้อยมีทงอี๋บางส่วนที่มีต้นกำเนิดจากเกาหลีดั้งเดิม

ดูเพิ่ม
 ประวัติศาสตร์เกาหลี
 ประวัติศาสตร์แมนจูเรีย
 รายพระนามพระมหากษัตริย์เกาหลี
 โชซ็อนโบราณ
 อาณาจักรพูยอ
 โคกูรยอ
# บีจีเอ็ม-71 โท
บีจีเอ็ม-71 โท (BGM-71 TOW) เป็นอาวุธปล่อยต่อต้านรถถังนำวิถีด้วยเส้นลวด สัญชาติสหรัฐอเมริกา ปัจจุบันผลิตโดยเรย์เธียน เริ่มพัฒนาในช่วงทศวรรษที่ 1960 โดยฮิวจ์ แอร์คราฟท์ เพื่อทดแทนขีปนาวุธรุ่นก่อนหน้าอย่างเอ็มจีเอ็ม-21 เอ (SS.10) และ เอ็มจีเอ็ม-32 เอ (ENTAC) โดยเพิ่มระยะยิง ประสิทธิภาพหัวรบ ระบบควบคุมกึ่งอัตโนมัติในระยะสายตา (SACLOC) และติดตั้งกล้องอินฟราเรดสำหรับใช้งานในเวลากลางคืน

โท ผลิตขึ้นครั้งแรกในปี 1970 และกลายเป็นขีปนาวุธนำวิถีต่อต้านรถถังที่ใช้งานแพร่หลายทั่วโลก สามารถใช้งานได้ทั้งทหารราบ ติดตั้งบนยานพาหนะ และเฮลิคอปเตอร์
# คณะกรรมาธิการสามัญประจำกรมการเมืองพรรคคอมมิวนิสต์จีน
คณะกรรมาธิการสามัญประจำกรมการเมือง (PSC) มีชื่ออย่างเป็นทางการว่า คณะกรรมาธิการสามัญประจำกรมการเมืองแห่งคณะกรรมาธิการกลางพรรคคอมมิวนิสต์จีน  เป็นคณะกรรมาธิการที่ประกอบด้วยผู้นำระดับสูงของพรรคคอมมิวนิสต์จีน ในอดีตจะประกอบด้วยสมาชิก 5–11 คน แต่ในปัจจุบันมีสมาชิกเจ็ดคน วัตถุประสงค์อย่างเป็นทางการคือ เพื่อดำเนินการหารือเกี่ยวกับนโยบายและตัดสินใจในประเด็นสำคัญ เมื่อคณะกรมการเมืองซึ่งเป็นหน่วยงานตัดสินใจที่ใหญ่กว่าไม่อยู่ในการประชุม ตามรัฐธรรมนูญของพรรค เลขาธิการพรรคคอมมิวนิสต์จีนจะต้องเป็นสมาชิกของคณะกรรมาธิการประจำกรมการเมืองด้วย

ตามรัฐธรรมนูญของพรรค คณะกรรมาธิการกลางพรรคจะเป็นผู้เลือกคณะกรรมาธิการสามัญ อย่างไรก็ตาม ในทางปฏิบัตินี่เป็นเพียงพิธีการเท่านั้น เนื่องจากวิธีการกำหนดสมาชิกนั้นพัฒนาไปตามกาลเวลา ในทางกลับกัน คณะกรมการเมืองจะเลือกคณะกรรมาธิการสามัญผ่านการเจรจาลับ คณะกรรมธิการสามัญทำหน้าที่เป็นศูนย์กลางของอำนาจและความเป็นผู้นำของพรรคคอมมิวนิสต์จีน และมีสมาชิกตั้งแต่ 5–9 คน ในยุคเหมา เจ๋อตง เหมาจะเลือกและปลดสมาชิกเอง และในยุคเติ้ง เสี่ยวผิง ผู้อาวุโสของพรรคจะปรึกษาหารือเพื่อกําหนดสมาชิกพรรคในคณะกรรมาธิการที่ปรึกษาส่วนกลาง นับตั้งแต่คริสต์ทศวรรษ 1990 เป็นต้นมา สมาชิกภาพของคณะกรมการเมืองได้รับการพิจารณาผ่านการพิจารณาและการเลือกตั้งอย่างไม่เป็นทางการโดยสมาชิกปัจจุบันและในอดีตของทั้งคณะกรมการเมืองและคณะกรรมการสามัญ

ในทางทฤษฎี คณะกรรมาธิการสามัญจะขึ้นตรงต่อคณะกรมการเมือง ซึ่งจะขึ้นตรงต่อคณะกรรมาธิการกลางพรรคที่ใหญ่กว่าตามลำดับ แต่ในทางปฏิบัติ คณะกรรมาธิการสามัญจะมีอำนาจเหนือหน่วยงานที่กล่าวข้างต้น นอกจากนี้ เนื่องจากจีนเป็นรัฐพรรคการเมืองเดียว การตัดสินใจของคณะกรรมาธิการสามัญจึงมีผลบังคับตามกฎหมาย สมาชิกภาพได้รับการจับตามองอย่างใกล้ชิดจากทั้งสื่อระดับชาติและผู้สังเกตการณ์ทางการเมืองในต่างประเทศ ในอดีต บทบาทของคณะกรรมาธิการสามัญมีการเปลี่ยนแปลงและวิวัฒนาการไป ตัวอย่างเช่น ในช่วงการปฏิวัติทางวัฒนธรรม คณะกรรมาธิการสามัญแทบจะไม่มีอำนาจเลย

สมาชิกของคณะกรรมาธิการสามัญได้รับการจัดอันดับตามลำดับผู้นำอย่างเคร่งครัด ในอดีต เลขาธิการ (หรือประธานพรรค) จะอยู่ในอันดับแรก การจัดอันดับของผู้นำคนอื่น ๆ มีการเปลี่ยนแปลงไปตามกาลเวลา ตั้งแต่ปีคริสต์ทศวรรษ 1990 เป็นต้นมา เลขาธิการใหญ่ ประธานาธิบดี นายกรัฐมนตรี รองนายกรัฐมนตรีลำดับที่หนึ่ง ประธานสภาประชาชนแห่งชาติ ประธานสภาที่ปรึกษาทางการเมืองประชาชนจีน เลขาธิการคณะกรรมาธิการสอบวินัยส่วนกลาง ซึ่งเป็นหน่วยงานต่อต้านการทุจริตของพรรค และเลขาธิการลำดับที่หนึ่งของสำนักเลขาธิการพรรคคอมมิวนิสต์จีน ก็เป็นสมาชิกของคณะกรรมาธิการสามัญประจำกรมการเมืองมาโดยตลอด
# มาร์ก กุก
มาร์ก กุก (27 มกราคม ค.ศ. 1965 –) เป็นนักธุรกิจ, มหาเศรษฐี และบุคคลสำคัญด้านสื่อชาวเบลเยียม ผู้ก่อตั้งอดีตบริษัทเภสัชกรรมโอเมกาฟาร์มาในดัชนีตลาดหุ้นเบล20 เขาได้แผ่ผลประโยชน์ทางธุรกิจของเขาไปยังหลายภาคส่วน รวมถึงงานศิลปะ ผ่านทางบริษัทกามาคูกาของเขา และกีฬาผ่านการเป็นเจ้าของร่วมและการสนับสนุนทีมจักรยานซูดาล ควิก-สเตป ซึ่งเป็นทีมอาชีพของสหภาพจักรยานระหว่างประเทศ รวมถึงเป็นผู้สนับสนุนสโมสรกีฬาโอลิมปิกลีลฝั่งลีกเอิง และเป็นผู้ถือหุ้นรายใหญ่ของราชสโมสรกีฬาอันเดอร์เลคต์ที่เป็นทีมลีกอาชีพของเบลเยียม

 การศึกษา 
มาร์ก กุก ศึกษาที่วิทยาลัยเซนต์บาร์บาราในเมืองเกนต์ ก่อนเข้าเรียนที่มหาวิทยาลัยเกนต์ (เกนต์ ประเทศเบลเยียม) ซึ่งเขาศึกษาด้านเภสัชกรรม ต่อมา เขาได้รับปริญญาโทสาขาการจัดการทั่วไปจากโรงเรียนการจัดการเฟลริกเลอเฟินเกนต์

thumb|ภาพเหมือนมาร์ก กุก โดยวิลลี บอสเซม ผู้เป็นศิลปินชาวเบลเยียม

 ประวัติ 
ใน ค.ศ. 1987 เขาได้ร่วมก่อตั้งบริษัทโอเมกาฟาร์มาร่วมกับอีวอง วังเดอวูเชล บริษัทยาเบลเยียมแห่งนี้เติบโตอย่างรวดเร็ว และใน ค.ศ. 2006 ได้มีพนักงานสามพันคนในขณะที่ดำเนินงานในสามสิบประเทศ เขาดำรงตำแหน่งกรรมการผู้จัดการของโอเมกาฟาร์มาจนถึงวันที่ 30 กันยายน ค.ศ. 2006 และกลับมาดำรงตำแหน่งในเดือนมีนาคม ค.ศ. 2008 แม้ว่าโปรไฟล์ธุรกิจของเขาจะแสดงให้เห็นถึงความสำเร็จที่สำคัญ แต่ก็มีความล้มเหลวที่ได้รับการเผยแพร่อย่างกว้างขวาง ซึ่งรวมถึงการเปิดตัวชิปโทรศัพท์อี-เวฟส์ ของโอเมกาฟาร์มาใน ค.ศ. 2008 ที่ถูกเก็บคืนหลังจากเปิดตัวได้ไม่นานเนื่องจากใช้งานไม่ได้ ส่วนในเดือนสิงหาคม ค.ศ. 2021 กุกร่วมกับกองทุนเพื่อการลงทุนวอเตอร์แลนด์ได้ถูกตัดสินลงโทษให้จ่ายเงิน 266 ล้านยูโร ให้แก่บริษัทยาเพอริโกในข้อพิพาทเรื่องการเข้าครอบครองกิจการโอเมกาฟาร์มา

หลังจากขายบริษัทโอเมกาฟาร์มา กุกได้กลายเป็นนักลงทุนรายใหญ่ในธุรกิจส่วนใหญ่ในประเทศเบลเยียมร่วมกับบริษัทการลงทุนอาลีโคลของเขาในหลายภาคส่วน เช่น อสังหาริมทรัพย์, การก่อสร้าง, ยา, เทคโนโลยี, อุตสาหกรรมอาหาร และความบันเทิง โดยในเมืองดูร์บุย เขาเป็นเจ้าของแอดเวนเจอร์แวลลีย์ ซึ่งเป็นสนามกอล์ฟ, “เลอซองกลีเยร์เดอาร์แดน” ซึ่งเป็นโรงแรมห้าดาว และ "เลชาดองเดอดูร์บุย" ซึ่งเป็นสวนสำหรับวันหยุดที่มีกระท่อม 237 หลัง ส่วนสิ่งที่สะดุดตาที่สุดคือการเป็นผู้ถือหุ้นใหญ่และประธานสโมสรฟุตบอลเบลเยียมอย่างราชสโมสรกีฬาอันเดอร์เลคต์ในเดือนมกราคม ค.ศ. 2018 ในขณะที่เขาเคยทำสิ่งนี้กับกาเฟ โอสเตนเดอ มาก่อนใน ค.ศ. 2013

ใน ค.ศ. 2007 เขาได้รับเลือกให้เป็นสมาชิกคณะกรรมการตัดสินการแข่งในรายการโทรทัศน์เดอเบเดงเกอส์

 ชีวิตส่วนตัว 
มาร์ก กุก แต่งงานแล้วและมีลูกสาวสองคน เขาอาศัยอยู่ในคฤหาสน์ไมล์เอเกอที่ได้รับการปรับปรุงใหม่ในคริสต์ศตวรรษที่สิบแปดในเทศบาลเมเริลเบเกอทางตะวันออกของแฟลนเดอส์
# ลี้ (นามสกุลเวียดนาม)
ลี้ (, จื๋อฮ้าน: 李,) เป็นนามสกุลของชาวเวียดนามซึ่งพบบ่อยที่สุดเป็นอันดับที่ 14 และเป็นนามสกุลของชาวอเมริกันที่พบบ่อยที่สุดอันดับที่ 1,176 ตามการสำรวจสำมะโนประชากรของสหรัฐ พ.ศ. 2553

 ที่มา 
นามสกุลลี้ มีที่มาตามตำนานในประเทศจีน โดยสืบทอดมาจากตำแหน่งต้าหลี่  ของ เกาเหยา (, Gāo Yáo) ที่ปรึกษาทางการเมืองในสมัยราชวงศ์เซี่ย ซึ่งเดิมเขียนด้วยอักษรจีนต่างรูปกัน  มีการกล่าวอ้างว่าเล่าจื๊อ ผู้ก่อตั้งลัทธิเต๋ามีชื่อเดิมว่า หลีเอ่อร์ (, Lǐ Ěr) เป็นบุคคลในประวัติศาสตร์คนแรกที่ใช้นามสกุลนี้และเป็นไปได้ว่าเป็นบรรพบุรุษผู้ก่อตั้งสกุล

นามสกุลลี้ ปรากฏขึ้นครั้งแรกในเวียดนามคือนามของ ลี้ อง จ่อง (, จื๋อฮ้าน: 李翁仲) แม่ทัพในช่วงปลายรัชสมัยของหุ่ง เสว่ เวือง (, จื๋อฮ้าน: 雄睿王) ประมาณ 200 ปีก่อนคริสตศักราช

จักรพรรดิลี้ ท้าย โต๋ (, จื๋อฮ้าน: 李太祖) สถาปนาราชวงศ์ลี้ (, จื๋อฮ้าน: 李朝) ซึ่งปกครองเวียดนามตั้งแต่ ค.ศ. 1009 ถึง 1225

 บุคคล 
 ลี้ อง จ่อง (, 李翁仲)
 ลี้ ท้าย โต๋ (, 李太祖) ผู้สถาปนาเมืองฮานอยใน ค.ศ. 1010
 ลี้ ตื่อ เตียน (, 李嗣先) ผู้นำชาวอันนัม ต่อต้านการปกครองของราชวงศ์ถังใน ค.ศ. 687
# ข้ามภูผาหาญท้าลิขิตรัก
ข้ามภูผาหาญท้าลิขิตรัก (จีน: 一念关山) เป็นละครโทรทัศน์ผ่านสัญญาณต่อเนื่องจีน นำแสดงโดยหลิว ซือซือและหลิว อวี่หนิงออกอากาศตอนแรกในวันที่ 28 พฤศจิกายน 2023 ทางอ้ายฉีอี้ในเวลา 18:00 น.(เวลามาตรฐานจีน)ออกอากาศถึงวันที่ 23 ธันวาคม 2023

 เรื่องย่อ 
เก้าแคว้นในจงหยวนต่างอยู่กันอย่างเป็นเอกเทศ โดยมี แคว้นอัน และ แคว้นอู๋ เป็นสองแคว้นที่ทรงอิทธิพลมากที่สุด หลี่สุ่น (รับบทโดย หยินจูเซิง) ฮ่องเต้แคว้นอัน รักการต่อสู้และละโมบในสมบัติ หลายปีมานี้รุกรานแว่นแคว้นข้างๆ กัน นับครั้งไม่ถ้วนโดยเฉพาะ แคว้นอู๋ ที่ขึ้นชื่อว่าอุดมสมบูรณ์ ราษฎรกินดีอยู่ดีมากที่สุด ฮ่องเต้แคว้นอันจึงต้องการครอบครอง และเปิดศึกทำสงครามกันกับ หยางสิงหย่วน(รับบทโดย จางเทียนหยาง) ฮ่องเต้แคว้นอู๋ เหรินหรูอี้ (รับบทโดย หลิวซือซือ) อดีตทูตฝ่ายซ้ายของแคว้นอัน ผู้ซึ่งโชคชะตาพลิกผันจนได้กลายมาเป็นสมาชิกคณะผู้แทนต้อนรับแคว้นอู๋ ร่วมกับ หนิงหย่วนโจว (รับบทโดย หลิวอวี่หนิง) ผู้นำของศาลหกวิถีของแคว้นอู๋

 ตัวละคร 
 หลิวซือซือ รับบทเป็น เหรินหรูอี้ และ เหรินซิน
องครักษ์ชุดแดงของแคว้นอันhttps://mydramalist.com/731967-a-journey-to-love
 หลิวอวี่หนิง รับบทเป็น นิ่งหย่วนโจว 
อดีตผู้บัญชาการหน่วยหกวิถี แคว้นอู๋
 ฟางอี้หลุน รับบทเป็น อวี๋สือซาน
 เหอหลานโต้ว รับบทเป็น องค์หญิงหยางอิ๋ง
 เฉินโย่วเหวย รับบทเป็น หยวนลู่
 หวังอีเจ๋อ รับบทเป็น เฉียนเจา  
องครักษ์ฮ่องเต้แคว้นอู๋
 เฉินเฮ่าอวี่ รับบทเป็น ฉู่เยว่
 หยินจูเซิง รับบทเป็น หลี่สุ่น ฮ่องเต้แคว้นอัน (อันตี้)
 จางเทียนหยาง รับบทเป็น หยางสิง หย่วน ฮ่องเต้แคว้นอู๋ (อู๋ตี้)
 เฉินตู้หลิง รับบทเป็น เซียวเหยียนฮองเฮาแคว้นอู๋
 จางหัวเสิ่น รับบทเป็น หลี่ถงกวง
 เย่เสี่ยวเว่ย รับบทเป็น องค์ชายใหญ่แคว้นอัน
 หยวนรั่วหัง รับบทเป็น องค์ชายรองแคว้นอัน
 อู๋หง รับบทเป็น จ้าวจี้ 
ผู้บัญชาการหน่วยหกวิถี แคว้นอู๋
 เย่ชิง รับบทเป็น หลิงหลง
องครักษ์ชุดแดงของแคว้นอัน

 เพลงประกอบต้นฉบับ
# ดั่งดวงหฤทัย
ดั่งดวงหฤทัย เป็นละครโทรทัศน์ไทยที่สร้างจากบทประพันธ์ของลักษณวดี อีกหนึ่งนามปากกาของคุณหญิงวิมล ศิริไพบูลย์ ศิลปินแห่งชาติผู้ล่วงลับโดยถูกนำมาสร้างแล้วทั้งหมด 3 ครั้ง ครั้งแรกเมื่อปี 2539 สร้างโดยดาราวิดีโอ ออกอากาศทางสถานีโทรทัศน์สีกองทัพบกช่อง 7 จากการกำกับของสยม สังวริบุตร และสมชาย สังข์สวัสดิ์ นำแสดงโดยศรราม เทพพิทักษ์ แสดงเป็น เจ้าหลวงรังสิมันต์, มีเรีย เบนเนเดดตี้ แสดงเป็น เจ้าหญิงทรรศิกา, โอลิเวอร์ พูพาร์ท แสดงเป็น เจ้าชายทยุติธร, เกวลิน คอตแลนด์ แสดงเป็น เจ้าหญิงมณิสรา, กษาปณ์ จำปาดิบ แสดงเป็น ราชิด และฉัตรมงคล บำเพ็ญ แสดงเป็น เบนลี ออกอากาศระหว่างวันที่ 2 กันยายน ถึง 5 พฤศจิกายน พ.ศ. 2539 มีจำนวนทั้งสิ้น 20 ตอนดั่งดวงหฤทัย (2539) ซึ่งละครในเวอร์ชั่นนี้ มนฤดี ยมาภัย อดีตนางเอกชื่อดังได้ทำหน้าที่เป็นประชาสัมพันธ์กองถ่าย ก่อนที่จะแสดงละครโทรทัศน์เรื่องสุดท้ายในชีวิตการแสดงในปีถัดมา

ต่อมาในปี 2550 สร้างโดยโพลีพลัส ออกอากาศทางสถานีโทรทัศน์สีกองทัพบกช่อง 7 เช่นเดิม จากการกำกับของผิน เกรียงไกรสกุล นำแสดงโดยศุกลวัฒน์ คณารศ แสดงเป็น เจ้าหลวงรังสิมันต์, อุษามณี ไวทยานนท์ แสดงเป็น เจ้าหญิงทรรศิกา, วงศกร ปรมัตถากร แสดงเป็น เจ้าชายทยุติธร, คะนึงนิจ จักรสมิทธานนท์ แสดงเป็น เจ้าหญิงมณิสรา, ธนพล นิ่มทัยสุข แสดงเป็น ราชิด, และณัฐวัฒน์ เปล่งศิริวัธน์ แสดงเป็น เบนลี ออกอากาศระหว่างวันที่ 21 ธันวาคม พ.ศ. 2550 ถึง 19 มกราคม พ.ศ. 2551ดั่งดวงหฤทัย (2550)

และครั้งที่ 3 ในปี 2563 สร้างโดยบริษัทฮูแอนด์ฮู ออกอากาศทางช่อง 3 เอชดี จากการกำกับของรัญญา ศิยานนท์ ซึ่งร่วมแสดงในบท พระนมมาลัย นำแสดงโดยเจษฎาภรณ์ ผลดี แสดงเป็น เจ้าหลวงรังสิมันต์, คิมเบอร์ลี่ แอน โวลเทมัส แสดงเป็น เจ้าหญิงทรรศิกา, ฐากูร การทิพย์ แสดงเป็น เจ้าชายทยุติธร และมทิรา ตันติประสุต แสดงเป็น เจ้าหญิงมณิสรา พร้อมกันนี้ยังได้พิเชษฐ์ไชย ผลดี น้องชายของเจษฎาภรณ์กลับมาแสดงละครอีกครั้งในรอบ 6 ปีโดยแสดงเป็น เบนลี ราชองครักษ์คนสนิทของเจ้าหลวงรังสิมันต์ดั่งดวงหฤทัย (2563) ซึ่งละครในเวอร์ชั่นนี้ถูกสร้างขึ้นเพื่อฉลองครบรอบ 50 ปีของทางช่อง 3 โดยได้มีการเปิดตัวอย่างยิ่งใหญ่เมื่อกลางเดือนกุมภาพันธ์ พ.ศ. 2563“ช่อง 3” เปิดตัวละคร “ดั่งดวงหฤทัย” สุดอลังการ “ติ๊ก -คิมเบอร์ลี่” นำทัพนักแสดงกว่า 20 ชีวิตเดินพรมแดง

 นักแสดง 
 ตัวละคร  ปี 2539  ปี 2550  ปี 2563 เจ้าหลวงรังสิมันต์ ศรราม เทพพิทักษ์ ศุกลวัฒน์ คณารศ เจษฎาภรณ์ ผลดี เจ้าหญิงทรรศิกา นัท มีเรีย  เอเชีย ปทุมแก้ว (วัยเด็ก) อุษามณี ไวทยานนท์ คิมเบอร์ลี่ แอน โวลเทมัส เจ้าชายทยุติธร โอลิเวอร์ พูพาร์ท  แอนโทนี่ วู้ด (วัยเด็ก) วงศกร ปรมัตถากร ฐากูร การทิพย์ เจ้าหญิงมณิสรา เกวลิน คอตแลนด์ คะนึงนิจ จักรสมิทธานนท์ มทิรา ตันติประสุต ราชองครักษ์ราชิด กษาปณ์ จำปาดิบ ธนพล นิ่มทัยสุข ฉันธนะ กฤชกาญจนพันธ์ ราชองครักษ์เบนลี ฉัตรมงคล บำเพ็ญ ณัฐวัฒน์ เปล่งศิริวัธน์ พิเชษฐ์ไชย ผลดี
# นรรมทา พจาโอ อางโทลนะ
นรรมทา พจาโอ อางโทลนะ (อักษรโรมัน: Narmada Bachao Andolan) เป็นขบวนการทางสังคมในประเทศอินเดีย ที่นำโดยชาวชนเผ่า (อาทิวาสี), เกษตรกร, นักเคลื่อนไหวด้านสิ่งแวดล้อม และ สิทธิมนุษยชน เพื่อต่อต้านโครงการการสร้างเขื่อนขนาดใหญ่จำนวนมากตามแม่น้ำนรรมทา ซึ่งไหลผ่านรัฐคุชราต มัธยประเทศ มหาราษฏระ ของประเทศอินเดีย 

เขื่อนสรทาร สโรวาร ในรัฐคุชราต เป็นหนึ่งในเขื่อนที่ใหญ่ที่สุดบนแม่น้ำนรรมทา และเป็นหนึ่งในเป้าหมายหลักของขบวนการในระยะแรก เขื่อนนี้ป็นส่วนหนึ่งของโครงการเขื่อนแม่น้ำนรรมทา (Narmada Dam Project) ซึ่งมีเป้าหมายหลักเพื่อให้การชลประทานและไฟฟ้าแก่ผู้คนในรัฐต่าง ๆ ที่แม่น้ำไหลผ่าน รูปแบบการรณรงค์ของนรรมทา พจาโอ อางโทลนะ มีทั้งการดำเนินการในชั้นศาล, การอดอาหารประท้วง การเดินขบวน และการรวบรวมการสนับสนุนจากบุคคลมีชื่อเสียงในวงการศิลปะและภาพยนตร์ ขบวนการนี้ ตลอดจนผู้นำคนสำคัญ เมธา ปัฏกร และ บาบา อามเต ได้รับรางวัลไรต์ไลฟลิฮูดในปี 1991

ตามแผนของรัฐบาลอินเดียในปี 1979 มีการวางแผนก่อสร้างเขื่อนตามแม่น้ำนรรมทาขึ้น ประกอบด้วยเขื่อใหญ่ 30 แห่ง, กลาง 135 แห่ง, เล็ก 3000 แห่ง ภายใต้ข้อสันนิษฐานว่าเขื่อนในโครงการจะช่วยผันน้ำให้แก่ประชากรราวสี่สิบล้านคนในพื้นที่ และสร้างกระแสไฟฟ้าสำหรับพื้นที่โดยรอบ ในปี 1985 เมธา ปัฏกร และคณะ เดินทางเยือนเขื่อนสรทาร สโรวาร และพบว่าโครงการถูกพักเพื่อตรวจสอบโดยคำสั่งของกระทรวงสิ่งแวดล้อมและการป่าไม้ เนื่องจาก “ไม่สามารถเติมเต็มข้อกำหนดทางสิ่งแวดล้อมพื้นฐาน และขาดการสำรวจแผนที่สำคัญโดยสมบูรณ์” รวมถึงผู้ที่จะได้รับผลกระทบจากโครงการเขื่อนนี้ ไม่เคยได้รับข้อมูลเกี่ยวกับโครงการ ได้รับก็เพียงข้อเสนอในการบรรเทา ตลอดจนไม่เคยมีการสำรวจและปรึกษากับชาวบ้านในพื้นที่ คณะของเมธาได้ทำการค้นคว้าเพิ่มเติมจนท้ายที่สุดได้ข้อสรุปว่าหน่วยงานรัฐที่รับผิดชอบการสร้างเขื่อนไม่ได้ผ่านขบวนการตรวจสอบและประเมินที่เกี่ยวกับผลกระทบหลังการสร้างเขื่อน

นอกจากนรรมทา พจาโอ อางโทลนะ แล้ว ยังมีองค์การที่มีเป้าหมายร่วมกัน ทั้งในแง่ของการชดเชยผู้ที่ได้รับผลกระทบจากเขื่อนอย่างไม่เป็นธรรม ไปจนถึงในแง่ของการต่อต้านการสร้างเขื่อนไปเลย เช่น นรรมทา อสัรครัสตะ สมิติ (Narmada Asargrastha Samiti; નર્મદા અસરગ્રસ્ત સમિતિ) ในรัฐคุชราต, นรรมทา ฆาฏี นวนิรมาณ สมิตี (Narmada Ghati Nav Nirman Samiti; नर्मदा घाटी नवनिर्माण समिती) ในรัฐมัธยประเทศ และ นรรมทา ธรณครัสตะ สมิตี (Narmada Dharangrastha Samiti; नर्मदा धरणग्रस्त समिती) ในรัฐมหาราษฏระ
# จุนโกะ โนดะ
จุนโกะ โนดะ (เกิด 29 มิถุนายน 1971) เป็นนักแสดงและนักร้องอิสระชาวญี่ปุ่นจากเขตนานิวะ จังหวัดโอซากะ เธอมักจะพากย์เสียงเด็กผู้หญิงและเด็กผู้ชาย เนื่องจากเธอเองอาศัยอยู่ที่โอซากะจนถึงอายุ 21 ปี เธอจึงพากย์เสียงตัวละครที่มีสำเนียงคันไซในบทบาทสมทบอีกด้วย

 ผลงานพากย์ 
ถนนนักสู้ สู่ทีมเบสบอล -ชิเงโนะ โกโร่ 
 โทริโกะ -จิริน
 เรื่องธรรมดาของเธอกับฉัน - มาโฮะ อิซาวะ
 ลาสต์ เอ็กไซล์ - ดีโอ เอราเคลีย
 บลีช - ทัตสึกิ อาริซาวะ, ชูโนะ
 ยอดนักสืบโคนัน - เอสุเกะ ฮอนโด
 ดิจิมอน แอดเวนเจอร์ 02 - วีมอน
 ยูเรก้าเซเว่น:AO - บาร์เทนเดอร์
 Fate/stay night - ชิโระ เอมิยะ (ตอนเด็ก)
 Fate/stay night: Unlimited Blade Works - ชิโระ เอมิยะ (ตอนเด็ก)
 Fate/Zero - ชิโระ เอมิยะ (ตอนเด็ก)
 วันพีซ - ทาชิงิ, คัปปะ, ฮารุตะ, แฟรงกี้ (ตอนเด็ก)
ภาพยนต์
 One Piece Movie: The Desert Princess and the Pirates: Adventures in Alabasta (2007) - คัปปา
 ดิจิมอน แอดเวนเจอร์: วิวัฒนาการครั้งสุดท้าย คิซึนะ (2020) - วี-มอน
 ดิจิมอนแอดเวนเจอร์ 02: จุดเริ่มต้น (2023) - วี-มอน
วิดีโอเกมส์
 อนุสรณ์โทคิเมกิ 2 (1999) – ฮิโนโมโตะ ฮิคาริ
 อินุยาฉะ (2001) – ซูเอกิจิ
 ดิจิมอน ReArise (2018) - วี-มอน
 Arknights (2022) - แบล็คไนท์
 อ้างอิง